Mabubuhi Gud ba Utro an mga Patay?
Para ha imo . . .
oo?
diri?
bangin?
KON ANO AN GINSISIRING HAN BIBLIA
“May pagkabanhaw.”—Buhat 24:15, Bag-o nga Kalibotan nga Hubad han Kristiano Griego nga Kasuratan.
KON ANO AN KAPULSANAN HITO HA IMO
Magliliaw ha imo kon mamatayan ka hin hinigugma.—2 Corinto 1:3, 4.
Diri ka na mahahadlok ha kamatayon.—Hebreo 2:15.
Naghahatag ha imo hin tinuod nga paglaom nga makakaupod mo utro an imo namatay nga mga hinigugma.—Juan 5:28, 29.
MASASARIGAN GUD BA NATON AN GINSISIRING HAN BIBLIA?
Oo, ha tulo nga hinungdan:
An Dios an Maglalarang han kinabuhi. Ha Biblia, gintatawag hi Jehova nga Dios nga “an surok han ngatanan nga kinabuhi.” (Salmo 36:9, Maopay nga Sumat; Buhat 17:24, 25) An Usa nga naghatag hin kinabuhi ha ngatanan nga buhi nga linarang sigurado nga may gahum ha pagbuhi utro han usa nga namatay.
An Dios nagbanhaw hadto hin mga patay. An Biblia nag-uunabi hin walo nga hitabo hin pagbanhaw dinhi ha tuna—may batan-on, lagas, lalaki, ngan babaye. An iba ha ira ginbanhaw mga pipira pa la ka oras tikang han namatay, pero may usa nga ginbanhaw nga upat ka adlaw na ha lubnganan!—Juan 11:39-44.
Karuyag gud han Dios nga buhaton ito utro. Nadiri gud hi Jehova ha kamatayon; gintatagad niya ito nga kaaway. (1 Corinto 15:26) Karuyag gud niya nga daugon ito nga kaaway. Wawad-on niya an kamatayon pinaagi han pagkabanhaw. Namimingaw gud hiya ha mga namatay nga aada ha iya panumdoman ngan karuyag niya nga banhawon hira ngan magkinabuhi utro dinhi ha tuna.—Job 14:14, 15.
ALAYON HUNAHUNAA INI
Kay ano nga nalalagas kita ngan namamatay?
Ginbabaton ito han Biblia ha GENESIS 3:17-19 ngan ROMA 5:12.
war_Latn war_Latn som_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn